Лупасін Віктар

Прыгоды маршалаў

Віктар Лупасін

Прыгоды маршалаў

Маршал Жукаў рабiў з пясочку пiражкi. А маршал Конеў на iх наступiў. А маршал Жукаў цюкнуў яго шуфлiкам. А мiма прабягаў нейкi гэнэрал-маёр, дык яны яго накастылялi.

Маршала Жукава спаймаў кантралёр за вуха. А маршал Конеў вырваўся i зьбёг. А мiма прабягаў нейкi гэнэрал-маёр, дык маршал Конеў яго накастыляў.

Маршал Жукаў купiў жуйку i даў палову маршалу Коневу. А маршал Конеў купiў пiсталет i даў пастраляць маршалу Жукаву. А мiма прабягаў нейкi гэнэрал-маёр, дык яны яго накастылялi.

Маршал Жукаў ездзiў на велiку. А маршал Конеў бегаў ззаду. А потым маршал Конеў стамiўся i прысеў адпачыць. А мiма прабягаў нейкi гэнэрал-маёр, дык яны яго накастылялi.

Маршал Жукаў прыйшоў да маршала Конева. А мама маршала Конева сказала, што маршал Конеў захварэў. А маршал Жукаў перадаў маршалу Коневу снiкерс i чарапашак-нiндзя. А мiма прабягаў нейкi гэнэрал-маёр, дык маршал Жукаў яго накастыляў.

Маршал Жукаў i маршал Конеў елi кашу. А каша была нясмачная. А хутка былi мульцiкi. А мiма прабягаў нейкi гэнэрал-маёр, дык яны яго не накастылялi.

Маршал Жукаў перайшоў лiнiю Манэргэйма. А маршал Конеў хацеў таксама перайсьцi лiнiю Манэргэйма, але зачапiўся. А мiма прабягаў нейкi гэнэрал-маёр, накастыляў маршала Конева i зьбёг ад маршала Жукава. А зато праз тры днi прыехаў маршал Варашылаў, яны пайшлi на лiнiю Манэргэйма, спаймалi гэнэрал-маёра i накастылялi яго аж утрох.

Маршал Жукаў закахаўся ў дзяўчынку з першага "А". А маршал Конеў закахаўся ў дзяўчынку з першага "Б". А маршал Жукаў дапамагаў яму пiсаць любоўнае пасланьне. А ў вакно зырыў нейкi гэнэрал-маёр, дык яны яго потым спаймалi i накастылялi.

Маршалу Жукаву купiлi кампутар. А маршалу Коневу купiлi прыстаўку. А ў маршала Варашылава быў вiдэёмагнiтафон i кухонны камбайн. А ў аднаго гэнэрал-лейтэнанта -- нават цэлая вiдэёкамэра.

Маршал Жукаў граў на скрыпцы. А маршал Конеў граў на баяне. А аднаму гэнэрал-лейтэнанту купiлi электрагiтару, а ён усё роўна граць ня ўмеў.

Маршал Жукаў ездзiў на "Запарожцы". А маршал Конеў ездiў на "Жыгулях". А маршал Жукаў спрачаўся, што "Запарожац" круцей. А адзiн гэнэрал-лейтэнант рассякаў на "Маздзе".

Маршал Жукаў i маршал Конеў паехалi за горад на дзедавым ровары. А адзiн гэнэрал-лейтэнант паехаў з iмi на нямецкiм горнiку з васямнаццацю перадачамi. А потым гэнэрал-лейтэнант стамiўся, дык давялося павярнуць назад.

Маршал Жукаў умеў варыць пяльменi. А маршал Конеў умеў смажыць яечню. А адзiн гэнэрал-лейтэнант умеў рабiць малочны кактэйль.

Маршал Варашылаў зламаў нагу. А маршал Жукаў i маршал Конеў хадзiлi да яго ў больнiцу. А адзiн гэнэрал-лейтэнант перадаваў яму ананасы.

Маршал Жукаў паступiў у музычную вучэльню. А маршал Конеў заняўся кампутарамi. А маршал Варашылаў заляцеў з дзевяцiкласнiцай i пайшоў на завод. А адзiн гэнэрал-лейтэнант зьехаў у Амэрыку па грын-карце.

Маршал Жукаў жыве на Каменнай Горцы. А маршал Конеў жыве на Лошыцы. А маршал Варашылаў жыве з бацькамi на Берасцянскай. А на шашлыкi яны ездзяць усе разам. А адзiн гэнэрал-лейтэнант усё выбiраецца да iх у госьцi.

Content

Лупасін Віктар Прыгоды маршалаў